Ego Milo, dominus Noeriorum et ego Maria de Creciaco, uxor sua, notum facimus universis præsentibus et futuris præsentes litteras inspecturis, quod nos pro negotiis nostris utiliter gerendis et expediendis, vendidimus, et nomine venditionis, in perpetuum, pro nobis et hæredibus nostris, concessimus et quitamus absque ulla retentione, religiosis viris abbati et conventui Pontiniac., nomine ipsorum et monasterii Pontiniac., villam nostram de Solliaco sitam in diœcesi Autissiod., et omne jus quod habebamus in dicta villa et in pertinentiis ejusdem, vel habere poteramus aut debebamus, aut habere expectabamus, tam in hominibus, talliis, costumis, censibus, quadam consuetudine quæ manus-mortua vulgariter appellatur, quam habebamus in dicta villa et in hominibus et fœminis nostris commorantibus in eadem, et in adjacentiis, pertinentiisque ejus, jure, justicia alta et bassa, dominio, nemoribus, pratis, vineis, terragiis, terciis, abonnagiis, furnis, feodis et retrofeodis ad nos ratione dictæ villæ pertinentibus, vel quæ possunt et debent pertinere, cæterisque redditibus et emolumentis quibuscumque omnia predicta tenenda et libere possidenda, sicut eis a nobis limitata sunt et ostensa, ab ipsis et successoribus suis, nomine monasterii Pontiniac., in francum allodium, et penitus amortizata, pro quadringinta libris tur., nobis quitis et integraliter solutis in pecunia numerata a dictis religiosis... promittentes... quod omnia prædicta et singula dictis religiosis..... erga omnes garantizabimus et defendemus quita et libera ab omni onere, pensione, obligatione, servitio, servitute, feodo, retrofeodo et omni alia qualibet exaçtione seu reddeventiis quibuscunque... volumus etiam et concedimus, nostro et hæredum nostrorum et successorum nomine, quod excellentissimus rex Franciæ, ballivi, prepositi vel servientes ipsius, nos et hæredes et successores nostros, per captionem, servitionem et detentionem omnium bonorum nostrorum, mobilium et immobilium, præsentium et futurorum cujus juridictioni et potestati nos et hæredes nostros et successores nostros, et omnia bona nostra et hæredum et successorum nostrorum expresse et immediate supposuimus, nos compellant ad observandum et complendum præmissa et quodlibet præmissorum, etc. Et ut ista rata et firma in perpetuum maneant, nos Milo et Maria prædicti, præsentes litteras sigillorum nostrorum munimine fecimus roborari, et eas prædictis religiosis tradidimus in signum et animo omnem possessionem, proprietatem et dominium rerum prædictorum in eosdem transferendi. Datum, anno Domini millesimo ducentesimo septuagesimo-octavo, mense octobri.